**INVITATIE DE PARTICIPARE LA**

**MISIUNEA ECONOMICA INTERNATIONALA DE CONSTRUCTII - PSC REPUBLICA MOLDOVA 2014**

In cadrul programului de internationalizare, Patronatul Societatilor din Constructii a identificat in Republica Moldova importante oportunitati economice, in primul rand datorita pozitiei geografice favorabile, fiind totodata vecin imediat al Uniunii Europene, cat si membru al Comunitatii Statelor Independente. Republica Moldova prezinta o serie de facilitati fiscale atractive: TVA-ul de 20%, costul redus al fortei de munca - salariul mediu este de 190 de euro/luna, dar si impozitul pe profit de 12%. In 2013 valoarea investitiilor in constructii in Republica Moldova s-a dublat fata de anul precedent, ajungand la 6 miliarde.  Pe elemente de structura a lucrarilor executate predomina efectuarea lucrarilor de constructii noi, realizate in volum de 3,4 miliarde lei, ponderea cărora a constituit 55% din volumul total al lucrărilor de construcţii executate, in creştere cu 5,9% fata de 2012. Lucrărilor de reparatii capitale si curente le-au revenit 40% din volumul total al lucrarilor in antrepriza executate.

PSC va invita sa participati la prima editie a misiunii economice din ***Republica Moldova*** in perioada ***24.11 - 28.11.2014****,* in cadrul careia vor avea loc intalniri la nivel inalt cu Asociatia companiilor de constructii din Republica Moldova, cu firme mari de constructii din aceasta zona, cu primarii si/sau consilii Judetene.

Detalii si agenda updatata vor fi transmise pe canalele de comunicare ale patronatului.

Evenimentul face parte din platforma de promovare internationala a firmelor din constructii sustinuta de PSC si este organizata cu sprijinul Ministerului Economiei, a Consiliului de Export al Romaniei si in conformitate cu legislatia în vigoare privind participarea la misiuni economice internationale.

Mentionam ca numarul de locuri este limitat, iar selectia se va face in raport cu nivelul de performanta dovedit al firmelor, cu interesul acestora de a accesa piete internationale si in ordinea inscrierilor. Au acces firmele din toate specialitatile din constructii, indiferent de dimensiune.

**Costurile estimative ale actiunii (per participant / firma):**

- costul activitatilor de pregatire prestate de PSC = **350 Euro**+ TVA;

-transport extern estimat ~ 400 Euro - *zbor Bucuresti - Chisinau / Chisinau - Bucuresti* (**din care 50%** suportat prin decont de la bugetul de stat, transport extern şi asigurare medicală pentru câte un delegat de la fiecare firmă participantă). Cost participant ~ **200 Euro;**

- cazare estimativ Dolari (**din care 50%** cost suportat prin decont de la bugetul de stat, in limita baremului de 100 $ cazare / noapte pentru câte un delegat de la fiecare firmă participantă). Cost participant ~ 50 USD / 40 Euro**\*** 4 nopti = **160 Euro**

-costuri cu masă: suportate integral de catre participant;

- asigurare medicala, cost estimat 10 Euro (din care 50% suportat prin decont de la bugetul de stat). Cost estimat participant ~ **5 Euro**

**Cost estimat total, per participant ~ 715 Euro.\***

*Nota: \*Costurile cu transportul si cazarea pot suferi mici modificari functie de momentul la care organizatorii vor putea comanda serviciile respective.*

**Alte cheltuieli privind organizarea misiunii, suportate 100% de la bugetul statului:**

- cheltuieli de grup pentru reprezentare şi protocol (valoare estimativa de 500 Euro);

-închiriere săli si dotări specifice acestora, transport mostre, materiale şi documentaţie de promovare.

-transport intern pentru participanţii la misiunea economică (oficiali si reprezentanţi ai societăţilor comerciale)

**-** transport intern . estimat ~ 150 Euro (suportat 100% prin decont de la bugetul de stat)

-cheltuieli pentru reclamă, publicitate şi realizarea programului promoţional, mediatizarea evenimentului in presa locala, realizarea si transportul materialelor de promovare de grup ale firmelor.

**Va rugam, ca pana în data de 7 iulie 2014 sa ne confirmati participarea si sa ne solicitati remiterea documentatiei necesare inscrierii in cadrul misiunii economice.**

Retragerea firmei de la misiunea economica, ulterioara confirmarii, va atrage dupa sine prejudicii de imagine si financiare atat in cadrul Ministerului Economiei, conform Hotararii nr 296 / 2007 (<http://www.dce.gov.ro/materiale%20site/acte_normative/HG296_2007.htm>), cat si in cadrul Patronatului Societatilor din Constructii.

\**Agenda evenimentelor este intr-o continua transformare si poate suferi modificari in functie de agendele si confirmarile partenerilor.*

In speranta ca veti aprecia si fructifica oportunitatea, va multumim si va asiguram de toata consideratia noastra.

Al Dumneavoastra,

Tiberiu Andrioaiei

Secretar General

Patronatul Societatilor din Constructii - PSC